Likumprojekts

**Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā**

Izdarīt Noziedzīgi iegūtu līdzekļu legalizācijas un terorisma finansēšanas novēršanas likumā (Latvijas Republikas Saeimas un Ministru Kabineta Ziņotājs, 2008, 16.nr.; Latvijas Vēstnesis, 2008, 200.nr.; 2009, 85., 196., 205.nr.; 2011, 60.nr.; 2012, 100.nr.) šādus grozījumus:

1. Izteikt 3.panta pirmās daļas 9.punktu šādā redakcijā:

„9) citas juridiskās vai fiziskās personas, kas nodarbojas ar nekustamā īpašuma, transportlīdzekļu, kultūras pieminekļu, dārgmetālu, dārgakmeņu, to izstrādājumu vai citu preču tirdzniecību, kā arī ar starpniecību minētajos darījumos vai citu pakalpojumu sniegšanu, ja maksājumu veic skaidrā naudā *euro* vai citā valūtā, kas pēc Eiropas Centrālās bankas publicētā *euro* atsauces kursa darījuma veikšanas dienā ir ekvivalenta 15 000 *euro* vai pārsniedz šo summu, neatkarīgi no tā, vai šo darījumu veic kā vienu operāciju vai kā vairākas savstarpēji saistītas operācijas. Ja darījumu veic ārvalstu valūtā, kurai Eiropas Centrālā banka nepublicē *euro* atsauces kursu, aprēķiniem izmanto pasaules finanšu tirgus atzīta finanšu informācijas sniedzēja periodiskajā izdevumā vai tā interneta resursā publicēto valūtas tirgus kursu attiecībā pret *euro*.”

2. 27.pantā:

aizstāt pirmajā daļā vārdus „Latvijas Bankas noteiktā kursa” ar vārdiem „grāmatvedībā izmantojamā ārvalstu valūtas kursa”.

izteikt trešās daļas 2.punktu šādā redakcijā:

„2) ja elektroniskās naudas ierīci ir iespējams atkārtoti papildināt un viena kalendāra gada laikā norēķināšanās ar elektroniskās naudas ierīci nepārsniedz 2500 *euro*. Šis izņēmums nav piemērojams, ja elektroniskās naudas iestāde no klienta (elektroniskās naudas turētāja) pēc tā pieprasījuma šā paša kalendāra gada laikā atpērk 1000 *euro* vai lielāku summu.”

aizstāt ceturtās daļas 5.punktā vārdus „Latvijas Bankas noteiktā kursa” ar vārdiem „grāmatvedībā izmantojamā ārvalstu valūtas kursa”.

3. Izteikt 45.panta otrās daļas 5.punktu šādā redakcijā:

„5) citas juridiskās vai fiziskās personas, kas nodarbojas ar nekustamā īpašuma, transportlīdzekļu un citu preču tirdzniecību, kā arī starpniecību minētajos darījumos vai pakalpojumu sniegšanu, ja maksājums notiek skaidrā naudā euro vai citā valūtā, kas pēc Eiropas Centrālās bankas publicētā *euro* atsauces kursa darījuma veikšanas dienā ir ekvivalenta 15 000 *euro* vai lielākai summai, neatkarīgi no tā, vai šo darījumu veic kā vienu operāciju vai kā vairākas savstarpēji saistītas operācijas. Ja darījums tiek veikts ārvalstu valūtā, kurai Eiropas Centrālā banka nepublicē *euro* atsauces kursu, aprēķiniem izmanto pasaules finanšu tirgus atzīta finanšu informācijas sniedzēja periodiskajā izdevumā vai tā interneta resursā publicēto valūtas tirgus kursu attiecībā pret *euro*;”

4. Izteikt 71.panta 3.daļu šādā redakcijā:

„(3) Zaudējumu, kas aprēķināts atbilstoši šā likuma [70.](http://www.likumi.lv/doc.php?id=178987#p70)panta un [71.](http://www.likumi.lv/doc.php?id=178987#p71)panta pirmās un otrās daļas noteikumiem, atlīdzina šādā apmērā:

1) 100 procentu apmērā — par aprēķināto summu vai summas daļu, kas nepārsniedz 150 000 *euro*;

2) 75 procentu apmērā — par aprēķināto summas daļu, kas pārsniedz 150 000 *euro*, bet nepārsniedz 1400 000 *euro*;

3) 50 procentu apmērā — par aprēķināto summas daļu, kas pārsniedz 1400 000 *euro*.”

Likums stājas spēkā *euro* ieviešanas dienā.

Finanšu ministrs A.Vilks

08.08.2013. 14:10

451

M.Stepiņš, 67095490

maris.stepins@fm.gov.lv